Σύμφωνα με τους ειδικούς, μετά από μια χειρουργική επέμβαση, ο ασθενής καλείται να φροντίζει σωστά τα μάτια του για να μειώσει το ενδεχόμενο επιπλοκών και να ευνοήσει την ανάρρωση. Συγκεκριμένα, ο ασθενής θα πρέπει να εφαρμόσει τις ακόλουθες συμβουλές:  Αποφυγή διαβάσματος, παρακολούθησης τηλεόρασης και χρήσης υπολογιστή για τις πρώτες 24 ώρες μετά τη διαδικασία.  Αποφυγή καταπόνησης ματιών για τουλάχιστον μια μέρα μετά την επέμβαση.  Χρήση γυαλιών ηλίου, που αποτρέπουν την υπεριώδη ακτινοβολία, σε περίπτωση απαραίτητης εξόδου από το σπίτι.  Χρήση τεχνιτών δακρύων, που επισπεύδουν τη διαδικασία της επούλωσης και μειώνουν την ενόχληση.  Αποφυγή τριψίματος ματιών. Το τρίψιμο ανοίγει ξανά τις τομές της επέμβασης, καθιστώντας τα μάτια πιο ευάλωτα στις μολύνσεις.  Προστασία ματιών στο μπάνιο. Το τρεχούμενο νερό και τα σαμπουάν μπορούν να προκαλέσουν ερεθισμό στις τομές της επέμβασης και φλεγμονή.  Αποφυγή πισίνας και υδρομασάζ κατά τη διάρκεια της ανάρρωσης, περιβάλλοντα που αυξάνουν τον κίνδυνο λοιμώξεων.  Αποφυγή χρήσης μακιγιάζ, που αυξάνει τον κίνδυνο μόλυνσης. Αποφυγή άσκησης, η οποία αυξάνει την πίεση των ματιών καθυστερώντας την επούλωση.  Αποφυγή σκονισμένων περιβαλλόντων, διότι τα λεπτά σωματίδια μπορούν να ερεθίσουν τα μάτια προκαλώντας πόνο και μόλυνση.  Καλέστε αμέσως τον γιατρό σας σε περίπτωση που παρατηρήσετε: Αλλαγές στην όραση Συμπτώματα λοίμωξης (πόνος στα μάτια, φλεγμονή, ερυθρότητα, μη φυσιολογική έκκριση από τα μάτια)